section_heading: Kvizdarije
paragraph_text: Kvizdarije su opći kviz znanja od 120 pitanja podijeljenih u osam kategorija po 15 pitanja. Za razliku od većine drugih individualnih kvizova gdje je redoslijed pitanja ispremiješan, u Kvizdarijama se svaka kategorija gleda i zasebno. Rang ljestvica se radi za sve rezultate, kao i za svaku kategoriju posebno, zbog čega je kviz izrazito privlačan kvizaškim specijalistima koji briljiraju u jednoj ili više kategorija. Na kraju sezone, po tri najbolja u sveukupnom poretku, kao i tri najbolja iz svake kategorije se nagrađuju, a nagrađuje se i najbolji mladi kvizaš do 23 godine.